**SREDNJA ŠKOLA "STJEPAN IVŠIĆ"**

**O R A H O V I C A**

KLASA: 003-08/17-01/2

URBROJ: 2189-38-01-17-1

Orahovica, 22. svibnja 2017.g

Na temelju članka 100. stavak (2.) točka 14. Statuta Srednje škole „Stjepan Ivšić“ , Orahovica, na sjednici Nastavničkog vijeća održanoj dana 21. travnja 2017. donesena je sljedeća

**ODLUKA**

**I.**

U školi za vrijeme rada dežuraju nastavnici, učenici i domar.

Raspored i obveze dežurnih nastavnika, učenika i domara određuje ravnatelj u suradnji s nastavničkim vijećem i satničarom.

Raspored dežurstava objavljuje se na oglasnoj ploči Škole.

**II.**

Dužnosti dežurnih nastavnika su slijedeće:

* dolaze u školu 15 minuta prije početka prvog sata
* vode računa da svi učenici na zvuk zvona uđu u svoje učionice
* ako koji nastavnik iz bilo kojeg razloga ne dođe na prvi sat svog nastavnog dana ili se tijekom dana ne pridržava satnice, dežurni nastavnik će o tome obavijestiti pedagoga, satničara ili ravnatelja
* na znak za početak sata dežurni nastavnik odlazi na svoje radno mjesto. Ostali nastavnici su dužni doći na nastavu 10 minuta prije početka prvog sata njihovog nastavnog dana,
* dežurni nastavnici nadziru rad dežurnih učenika
* za vrijeme odmora dežurni nastavnici trebaju biti na hodnicima i u holu
* osobitu pozornost treba obratiti zabrani pušenja u školi
* za nepridržavanje kućnog reda samoinicijativno će reagirati na svaki prekršaj
* razrednici su dužni surađivati s dežurnim nastavnicima u svezi s onim problemima koji se odnose na njihov odjel ili učionicu
* po završetku nastave dežurni nastavnici će ostati još 10 minuta.

Za to vrijeme će učenici napustiti zgradu škole

* dežurni nastavnici trebaju prijaviti nepravilnosti koje su se eventualno dogodile i o poduzetim mjerama
* dežurni nastavnici su dužni prijaviti sve kvarove i oštećenja koja su nastala za vrijeme njegova dežurstva
* otključati zbornicu po dolasku na dežurstvo i zaključati zbornicu 10 minuta po završetku nastave, a pri tome isključiti električne uređaje (računalo, TV i ostalo).

**III.**

Dežurni učenik:

* pomaže dežurnom nastavniku u izvršavanju njegovih zadaća
* dežura na glavnom ulazu u Školu za vrijeme trajanja nastave
* postupa prema uputama dežurnog nastavnika, ravnatelja, tajnika i stručnih suradnika
* odobrava ulazak u Školu roditeljima, skrbnicima i drugim osobama, te daje potrebne obavijesti građanima i ne dopušta ulazak u učionicu za vrijeme nastave, osim u iznimnim situacijama
* obavještava dežurnog nastavnika, pedagoga, tajnika ili ravnatelja o kršenju kućnoga reda Škole
* ne dopušta boravak drugih osoba i ostavljanje stvari u prostoru dežurane
* dežurni učenici su dužni nositi obilježja dežurnog učenika.

 **RAVNATELJ:**

 Zorislav MILKOVIĆ,prof.